Thurismundus (rex Visigothorum)

Thurismundus (Gothice Þaurismoþs; †453) fuit maximus natu e filiis  Theodorici I, regis Visigothorum et post eum ipse rex ab anno 451 usque ad annum 453, quo interfectus est. 

 Vita 
Thurismundus rex factus est, postquam pater eius contra Hunnos pugnans in proelio apud campos Catalaunicos prope Durocatalaunum anno 451 cecidit.Iordanes, Getica 41,214 Thurismundus proelii particeps fuit; in colle occupando una cum Flavio Aetio duce Romano fortem se praebuisse traditur.Iordanes, Getica 40,211 Hunnis victis, Aetio suadente ("ne germani eius opibus adsumptis paternis Vesegotharum regno pervaderent graviterque dehinc cum suis et, quod peius est, miseriterque pugnaret"Iordanes, Getica 41,215. - Iordanes quidem suspicatur Aetium Thurismundum decipisse; eum re vera demissise, ne potentia Visigothorum nimis fieret.) Tolosam, caput regni sui, festinavit. 

Anno proximo Alanos dimicavit,Gregorius Turonensis, Historiae 2,7, Arelate autem frustra oppugnavit. Iam anno 453 "a fratribus oppressus ac iugulatus interiit."Gregorius Turonensis, Historiae 2,7. Vide etiam: Prosper Tiro Aquitanus, Chronica 1371, in: MGH, Auctores antiquissimi (AA) 9 (= Chronica minora 1), p. 483.    

 Bibliographia 
Konrad Bund: Thronsturz und Herrscherabsetzung im Frühmittelalter. Röhrscheid, Bonnae 1979, ISBN 3-7928-0417-4, p. 551–553.
Ludwig Schmidt: Die Ostgermanen. 2. editio, Beck, Monaci 1969 (denuo impressa), p. 474−479, 510−512.

Notae

categoria:Mortui 453
categoria:Nati saeculo 5
categoria:Reges Visigothorum